“หนองแขม” เช้านี้ค่าฝุ่น PM2.5 ยังเกินมาตรฐาน วัดได้ 51 มคก./ลบ.ม.
“กทม.” พบค่า PM2.5 เกินมาตรฐานจุดเดียวที่เขต “หนองแขม” ตรวจวัดได้ 51 มคก./ลบ.ม. ขณะที่ดัชนีคุณภาพอากาศของสถานีตรวจวัดของ กทม.ส่วนใหญ่อยู่ในระดับคุณภาพอากาศดี
“กทม.” พบค่า PM2.5 เกินมาตรฐานจุดเดียวที่เขต “หนองแขม” ตรวจวัดได้ 51 มคก./ลบ.ม. ขณะที่ดัชนีคุณภาพอากาศของสถานีตรวจวัดของ กทม.ส่วนใหญ่อยู่ในระดับคุณภาพอากาศดี
22 ต.ค. 2565

ศูนย์ข้อมูลคุณภาพอากาศกรุงเทพมหานคร (กทม.) รายงานสถานการณ์ฝุ่นละอองขนาดไม่เกิน 2.5 ไมครอน (PM 2.5) ของสถานีตรวจวัดคุณภาพอากาศของ กทม.ในวันนี้ เมื่อเวลา 07.00 น. ค่าเฉลี่ย 24 ชั่วโมงของฝุ่น PM2.5 ตรวจวัดได้ 23-51 ไมโครกรัม/ลูกบาศก์เมตร (มคก./ลบ.ม.) พบว่าเกินมาตรฐาน (มาตรฐานไม่เกิน 50 มคก./ลบ.ม.) จำนวน 1 พื้นที่ คือ เขตหนองแขม สามแยกข้างป้อมตำรวจ ถนนมาเจริญ เพชรเกษม 81 มีค่าเท่ากับ 51 มคก./ลบ.ม. ขณะที่ดัชนีคุณภาพอากาศของสถานีตรวจวัดของ กทม.ส่วนใหญ่อยู่ในระดับคุณภาพอากาศดี
สำหรับช่วงระหว่างวันที่ 21-30 ต.ค.65 มวลอากาศเย็น (ความกดอากาศสูง) ยังแผ่ปกคลุมประเทศไทยตอนบน ทำให้เพดานอากาศต่ำลง จนฝุ่นละอองไม่สามารถลอยขึ้นด้านบนได้จึงสะสมในปริมาณสูงขึ้น
นอกจากนี้ กรมอุตุนิยมวิทยาพยากรณ์สภาพอากาศในพื้นที่กรุงเทพมหานครจะมีฝนตก 20% ของพื้นที่